**3/2023.**

**JEGYZŐKÖNYV**

*Üllés Nagyközségi Önkormányzat Képviselő-testületének*

*2023. február 7-i rendkívüli, nyílt üléséről*

*Tfik-ban való rögzítés: 2023. február*

**Mellékletek:**

1.) Meghívó

2.) Jelenléti ívek

3.) A vidéki térségek kisméretű infrastruktúrájának és alapvető szolgáltatásainak fejlesztésére – helyi termékértékesítést szolgáló piacok infrastrukturális- és eszköz fejlesztése „Napos piac fejlesztése Üllésen” (A felhívás kódszáma: VP6-7.2.1.1-20) 3332772915 iratazonosítójú pályázati támogatásról lemondás, és a 117/2020. (XI. 10.) polgármesteri határozat, valamint a 67/2022. (V. 12.) önkormányzati határozat visszavonása

4.) Döntés a „Vízrendezés Üllésen III.” tárgyú (EKR001679432022) közbeszerzési eljárás eredményéről

5.) Jegyzék - Név szerinti szavazásról

6.) Üllés Nagyközségi Önkormányzat 2017. évet érintő adóhátralék és adótúlfizetés elévülése

7.) 2023. évre vonatkozó igazgatási szünet elrendelése

Üllés Nagyközségi Önkormányzat Képviselő-testületének

2023. február 7-i rendkívüli, nyílt ülésén meghozott

**H A T Á R O Z A T O K**

**9/2023.(II.07.) önkormányzati határozat** 4.o

**Tárgy:** A Képviselőtestület 2023. február 7-i rendkívüli, nyílt és zárt ülésének napirendi pontjai

**10/2023. (II. 07.)önkormányzati határozat**  6.o.

**Tárgy:** A vidéki térségek kisméretű infrastruktúrájának és alapvető szolgáltatásainak fejlesztésére – helyi termékértékesítést szolgáló piacok infrastrukturális- és eszköz fejlesztése **„Napos piac fejlesztése Üllésen”** (A felhívás kódszáma: VP6-7.2.1.1-20) 3290840824 iratazonosító számú pályázati támogatásról lemondás, és a 117/2020. (XI. 10.) Polgármesteri határozat, valamint a 67/2022. (V. 12.) önkormányzati határozat visszavonása

**11/2023. (II. 07.)önkormányzati határozat**  7.o.

**Tárgy:** Döntés a „Vízrendezés Üllésen III.” tárgyú (EKR001679432022) közbeszerzési eljárás eredményéről

**12/2023. (II. 07.)önkormányzati határozat**  8.o.

**Tárgy**: Üllés Nagyközségi Önkormányzat 2017. évet érintő adóhátralék és adótúlfizetés elévülése

**13/2023. (II. 07.)önkormányzati határozat**  9.o.

**Tárgy:** 2023. évre vonatkozó igazgatási szünet elrendelése

**Jegyzőkönyv**

Készült: az Üllés Nagyközségi Önkormányzat Képviselőtestületének 2023. február 7-i rendkívüli, nyílt ülésén.

Helye: Polgármesteri Hivatal, Tárgyaló

Az ülés kezdetekor jelen vannak: Nagy Attila Gyula polgármester, Juhász Attila alpolgármester, Dudás János, Dr. Faragó-Mészáros Judit, Volkovics Szilvia képviselők

Tanácskozási joggal meghívottak közül jelen van:

Dr. Borbás Zsuzsanna jegyző

Jegyzőkönyvvezető: Balogh Márta igazgatási előadó

Nagy Attila Gyula polgármester: köszönti a nyílt ülés résztvevőit.

A Jelenléti ív alapján megállapítja, hogy a Képviselőtestület 7 tagjából 5 fő jelen van, az ülést határozatképesnek nyilvánítja és azt megnyitja.

*Fodorné Bodrogi Judit képviselő 9 óra 3 perckor megérkezik az ülésterembe*

Nagy Attila Gyula polgármester megállapítja a Képviselőtestület 7 tagjából 6 fő jelen van, az ülés határozatképes.

Javasolja a nyílt ülés napirendjeinek - meghívó szerinti - megtárgyalását, melyet szavazásra bocsát.

A Képviselőtestület 6 igen szavazattal a javaslattal egyetért, és az alábbi határozatot hozza:

**9/2023.(II.07.)önkormányzati határozat**

**Tárgy:** A Képviselőtestület 2023. február 7-i rendkívüli nyílt ülésének napirendi pontjai

**H A T Á R O Z A T**

Üllés Nagyközségi Önkormányzat Képviselőtestülete a Képviselőtestület 2023. február 7-i rendkívüli nyílt ülésének napirendjét az alábbiak szerint határozza meg:

**1.) A vidéki térségek kisméretű infrastruktúrájának és alapvető szolgáltatásainak fejlesztésére – helyi termékértékesítést szolgáló piacok infrastrukturális- és eszköz fejlesztése „Napos piac fejlesztése Üllésen” (A felhívás kódszáma: VP6-7.2.1.1-20) 3332772915 iratazonosítójú pályázati támogatásról lemondás, és a 117/2020. (XI. 10.) polgármesteri határozat, valamint a 67/2022. (V. 12.) önkormányzati határozat visszavonása**

Előadó: Nagy Attila Gyula polgármester

**2.) Döntés a „Vízrendezés** **Üllésen III.” tárgyú (EKR001679432022) közbeszerzési eljárás eredményéről**

Előadó: Nagy Attila Gyula polgármester

**3.) Üllés Nagyközségi Önkormányzat 2017. évet érintő adóhátralék és adótúlfizetés elévülése**

Előadó: Dr. Borbás Zsuzsanna jegyző

**4.) 2023. évre vonatkozó igazgatási szünet elrendelése**

Előadó: Nagy Attila Gyula polgármester

Erről jegyzőkönyvi kivonaton értesül:

1) Nagy Attila Gyula polgármester

2) Irattár

Dudás János PÜB elnöke: tájékoztatja a jelenlévőket, hogy a polgármester és az önkormányzati képviselők határidőre – január 30-ig – eleget tettek vagyonnyilatkozat-tételi kötelezettségüknek.

**1.) Napirend**

**A vidéki térségek kisméretű infrastruktúrájának és alapvető szolgáltatásainak fejlesztésére – helyi termékértékesítést szolgáló piacok infrastrukturális- és eszköz fejlesztése „Napos piac fejlesztése Üllésen” (A felhívás kódszáma: VP6-7.2.1.1-20) 3290840824 iratazonosító számú pályázati támogatásról lemondás, és a 117/2020. (XI. 10.) Polgármesteri határozat, valamint a 67/2022. (V. 12.) önkormányzati határozat visszavonása**

Előadó: Nagy Attila Gyula polgármester

*(az előterjesztés a jegyzőkönyv 3. számú melléklete)*

Nagy Attila Gyula polgármester: az előterjesztést megkapták. A piac épületének fejlesztésére közel 100 millió Ft-ot nyertek és a pályázat benyújtásakor vállalták, hogy ennek 10 %-át önerőként biztosítják. Az önerőn felül kb. még 20 millió Ft-ot kellene biztosítaniuk a megemelkedett építőipari anyagok, üzemanyag, rezsiköltségek miatt. Javasolja, vonják vissza az önkormányzati határozatot, ezzel együtt adják vissza a pozitív elbírálású pályázatot. Szerinte lesz még hasonló pályázat később, remélhetőleg kedvezőbb támogatási intenzitással. Most a beruházás teljes lebonyolítását nem meri vállalni.

*Dr. Faragó-Mészáros Judit képviselő 9 óra 6 perckor megérkezik az ülésterembe*

Nagy Attila Gyula polgármester megállapítja a Képviselőtestület 7 tagjából 7 fő jelen van, az ülés határozatképes.

Kérdés, észrevétel van-e? Amennyiben nincs, úgy javasolja a határozati javaslat elfogadását.

A Képviselőtestület 7 igen szavazattal a javaslattal egyetért és az alábbi határozatot hozza:

**10/2023. (II. 07.)önkormányzati határozat**

**Tárgy:** A vidéki térségek kisméretű infrastruktúrájának és alapvető szolgáltatásainak fejlesztésére – helyi termékértékesítést szolgáló piacok infrastrukturális- és eszköz fejlesztése **„Napos piac fejlesztése Üllésen”** (A felhívás kódszáma: VP6-7.2.1.1-20) 3290840824 iratazonosító számú pályázati támogatásról lemondás, és a 117/2020. (XI. 10.) Polgármesteri határozat, valamint a 67/2022. (V. 12.) önkormányzati határozat visszavonása

**H A T Á R O Z A T**

1. Üllés Nagyközségi Önkormányzat Képviselőtestülete a vidéki térségek kisméretű infrastruktúrájának és alapvető szolgáltatásainak fejlesztésére – helyi termékértékesítést szolgáló piacok infrastrukturális- és eszköz fejlesztése **„Napos piac fejlesztése Üllésen”** (A felhívás kódszáma: VP6-7.2.1.1-20) 3290840824 iratazonosító számú pályázati támogatásról lemond.
2. A Képviselőtestület a 2022. évben bekövetkezett jelentős építőipari anyagok, üzemanyagok, rezsi költségek emelkedésére, valamint az Önkormányzat költségvetési egyensúlyának biztosítása érdekében a 3332772915 iratazonosító számon nyilvántartott Támogatói Okirattól eláll.
3. A Képviselő-testület a 117/2020. (XI. 10.) Polgármesteri határozatot, valamint a 67/2022. (V. 12.) önkormányzati határozatot visszavonja.
4. A Képviselőtestület felhatalmazza a polgármestert a szükséges intézkedések megtételére.

Határidő: azonnal

Felelős: polgármester

Erről jegyzőkönyvi kivonaton értesítést kapnak:

1) Nagy Attila Gyula polgármester

2) Dr. Borbás Zsuzsanna jegyző

3) Fáncsik Judit pénzügyi-gazdálkodási csoportvezető

4) Papp Ágnes pályázati referens

5) Irattár

**2.) Napirend**

**Döntés a „Vízrendezés** **Üllésen III.” tárgyú (EKR001679432022) közbeszerzési eljárás eredményéről**

Előadó: Nagy Attila Gyula polgármester

*(az előterjesztés a jegyzőkönyv 4. számú melléklete)*

Nagy Attila Gyula polgármester: az előterjesztést megkapták. Az előző testületi ülésen szó volt arról, hogy a közbeszerzési eljárás során ki kellett zárni 2 ajánlattevőt. Most eredményt tudnak hirdetni.

Dr. Borbás Zsuzsanna jegyző: a 2 ajánlat érvénytelenítése után újabb értékelés következett. A közbeszerzési tanácsadó átküldte a döntéshez szükséges anyagot. A bíráló bizottság hétfőn 9 órakor ülésezett és megállapította, hogy a legjobb ajánlatot tevő és a minden feltételnek megfelelő cég a baksi bejegyzésű Bali-Ép Building Kft. A bizottság a testületnek ezt a céget javasolja nyertesként kimondani és vele a kivitelezésre vonatkozó vállalkozási szerződést megkötni. A cég ajánlata nettó 95.049.137 Ft, ami nem haladja meg a rendelkezésre álló forrást, a 106 millió Ft-ot.

Nagy Attila Gyula polgármester: a rendelkezésre álló forrás és az ajánlat között nettó 11 milló Ft-os különbség van, ez elég nagy. Alacsony ajánlat miatt már zártak ki ajánlattevőt.

Dr. Borbás Zsuzsanna jegyző: számítási hibán igen, de műszaki tartalmon nem kellett változtatni. Szavazni név szerint kell.

Nagy Attila Gyula polgármester: kérdés, észrevétel van-e? Amennyiben nincs, úgy javasolja először a név szerinti szavazás lebonyolítását.

Kéri szavazzanak a nyertes ajánlattevő elfogadásáról egyértelmű „igen”, „nem”, vagy „tartózkodom” szavakkal a határozati javaslatban foglaltakra.

A név szerinti szavazással a jelenlévő képviselők az alábbi szavazatokat tették:

Nagy Attila polgármester „Igen”,

Dudás János PÜB elnöke „Igen”,

Dr. Faragó-Mészáros Judit képviselő „Tartózkodom”,

Fodornén Bodrogi Judit képviselő „Igen”,

Juhász Attila alpolgármester „Igen”,

Meszesné Volkovics Szilvia képviselő „Igen”,

Mészáros Marcell képviselő „Igen”,

Nagy Attila Gyula polgármester: megállapítja, hogy a képviselők a név szerinti szavazás során a nyertes ajánlattevőre 6 „igen” és 1 „tartózkodom” szavazatot tettek.

A név szerinti szavazás eredményére figyelemmel javasolja a határozati javaslat elfogadását, melyet szavazásra bocsát.

A Képviselőtestület 6 igen és 1 tartózkodom szavazattal a javaslattal egyetért és az alábbi határozatot hozza:

**11/2023. (II. 07.)önkormányzati határozat**

**Tárgy**: Döntés a „Vízrendezés Üllésen III.” tárgyú (EKR001679432022) közbeszerzési eljárás eredményéről

**H A T Á R O Z A T**

Üllés Nagyközségi Önkormányzat Képviselőtestülete a Bíráló Bizottság javaslatát figyelembe véve a megállapítja, hogy a „Vízrendezés Üllésen III.” tárgyú közbeszerzési eljárásban:

1. Tiszaszolg Építő, Kereskedelmi és Szolgáltató Kft. a Kbt. 73. § (1) bekezdés e) pontja alapján érvénytelen, tekintettel arra, hogy ajánlat nem felel meg a közbeszerzési dokumentációban foglalt költségvetésének, ugyanis számítási hibát tartalmaz, amelyet felszólításra nem javított.
2. „Vízrendezés Üllésen III.” megnevezésű közbeszerzési eljárásban a Kbt.) 81. § (5) bekezdése alapján az értékelési szempontokra tekintettel legkedvezőbb ajánlatot benyújtó, Bali-Ép Building Kft. ajánlata érvényes.
3. A Bali-Ép Building Kft. ajánlata (nettó 95.049.137,- Ft) nem haladja meg a rendelkezésre álló forrást (106.000.000,- Ft).
4. „Vízrendezés Üllésen III.” megnevezésű közbeszerzési eljárás eredményes, az eljárásban nyertes ajánlatot a Bali-Ép Building Kft. 6768 Baks Fő utca 7.) nyújtott be.

**Határidő:** azonnal

**Felelős:** Nagy Attila Gyula polgármester

Erről jegyzőkönyvi kivonaton értesítést kapnak:

1) Nagy Attila Gyula polgármester

2) Dr. Borbás Zsuzsanna jegyző

3) Fáncsik Judit pénzügyi-gazdálkodási csoportvezető

4) Ajánlattevők- akkreditált közbeszerzési szaktanácsadó útján

5.) Irattár

**3.) Napirend**

**Üllés Nagyközségi Önkormányzat 2017. évet érintő adóhátralék és adótúlfizetés elévülése**

Előadó: Dr. Borbás Zsuzsanna jegyző

*(az előterjesztés a jegyzőkönyv 6. számú melléklete)*

Nagy Attila Gyula polgármester: az előterjesztést megkapták, átadja a szót az előterjesztőnek, dr. Borbás Zsuzsanna jegyzőnek.

Dr. Borbás Zsuzsanna jegyző: az adóhatóság által foganatosítandó végrehajtási eljárásokról szóló 2017. évi CLIII. törvény 19. § (1) és (4) bekezdése alapján a tartozás és a meghatározott cselekmény végrehajtásához való jog az esedékesség naptári évének az utolsó napjától számított 4 év elteltével elüvel. Ha az adóhatóság végrehajtási cselekményt foganatosított, az elévülés 6 hónappal meghosszabbodik. Elévült túlfizetéseket adónemenként tartanak nyilván - gépjárműadóból 7.866 Ft-ot, iparűzési adóból 184.474 Ft-ot - összesen 192.340 Ft-ot.

Elévült hátralékok adónemenkénti megoszlása: kommunális adó 33.125 Ft, gépjárműadó 135.400 Ft, iparűzési adó 135.400 Ft, pótlék 35.563 Ft - összesen 265.623 Ft.

A követelések elengedéséről a Képviselőtestületnek kell döntenie.

Nagy Attila Gyula polgármester: kérdés, észrevétel van-e? Amennyiben nincs, úgy javasolja a határozati javaslat elfogadását.

A Képviselőtestület 7 igen szavazattal a javaslattal egyetért és az alábbi határozatot hozza:

**12/2023. (II. 07.)önkormányzati határozat**

**Tárgy**: Üllés Nagyközségi Önkormányzat 2017. évet érintő adóhátralék és adótúlfizetés elévülése

**H A T Á R O Z A T**

Üllés Nagyközségi Önkormányzat Képviselőtestülete az előterjesztésben részletezett jogcímenkénti 265.623,- Ft összegű adótartozás és a 192.340,- Ft összegű adótúlfizetés törléséhez az adóhatóság által foganatosítandó végrehajtási eljárásokról szóló 2017. évi CLIII. törvény 19. §, valamint az önkormányzat vagyonáról szóló 13/2021. (X.19) önkormányzati rendelet 21. §-ban foglalt rendelkezések figyelembevételével hozzájárul.

Határidő: azonnal

Felelős: Nagy Attila Gyula polgármester

Dr. Borbás Zsuzsanna jegyző

Erről jegyzőkönyvi kivonaton értesítést kap:

1. Nagy Attila Gyula polgármester
2. Dr. Borbás Zsuzsanna jegyző
3. Polgármesteri Hivatal Adóiroda
4. Irattár

**4.) Napirend**

**2023. évre vonatkozó igazgatási szünet elrendelése**

Előadó: Nagy Attila Gyula polgármester

*(az előterjesztés a jegyzőkönyv 7. számú melléklete)*

Nagy Attila Gyula polgármester: az előterjesztést megkapták. A polgármesteri hivatalban nyáron augusztus 14 – augusztus 18-ig, télen december 27 – december 29-ig lenne igazgatási szünet.

Dr. Borbás Zsuzsanna jegyző: az előző téli igazgatási szünet átnyúlt a 2023-as évre, január 9-én volt az első munkanap. Valószínű, hogy a Kormány meghosszabbítja a veszélyhelyzetet. Várható, hogy a kormánytisztviselőknek, pl. a kormányablakokban idén szintén 2 hét lesz a téli igazgatási szünet. Ha ez így lesz, akkor a polgármesteri hivatalnak célszerű mind a nyitvatartásában, mind pedig az igazgatási szünet időtartamában illeszkednie ehhez.

Nagy Attila Gyula polgármester: kérdés, észrevétel van-e? Amennyiben nincs, úgy javasolja a határozati javaslat elfogadását.

A Képviselőtestület 7 igen szavazattal a javaslattal egyetért és az alábbi határozatot hozza:

**13/2023. (II. 07.)önkormányzati határozat**

**Tárgy:** 2023. évre vonatkozó igazgatási szünet elrendelése

**H A T Á RO Z A T**

1.) Üllés Nagyközségi Önkormányzat Képviselőtestülete az Üllési Polgármesteri Hivatalban foglalkoztatott személyekre kiterjedően

*- a nyári igazgatási szünetet 2023. augusztus 14 – augusztus 18-ig,*

*- a téli* *igazgatási szünetet 2023. december 27-től - december 29-ig* állapítja meg.

2.) A Képviselőtestület elrendeli, hogy az igazgatási szünet ideje alatt a Hivatalban foglalkoztatott személyek részére a rendes szabadságot ki kell adni, illetve a rendes szabadságot ki kell venni.

(3) Az igazgatási szünet idejére az Önkormányzat működéséhez feltétlenül szükséges halaszthatatlan feladat elvégzése érdekében a jegyző a rendes szabadság kivétele alól részben vagy egészben felmentést adhat.

Határidő: folyamatos

Felelős: Balogh Márta igazgatási ügyintéző

Erről jegyzőkönyvi kivonaton értesül:

1) Nagy Attila Gyula polgármester

2.) Dr. Borbás Zsuzsanna jegyző

3.) Balogh Márta igazgatási ügyintő által – az Üllési Körképben foglaltak szerint a település lakossága

4) Irattár

Nagy Attila Gyula polgármester: van-e még egyéb kérdés, észrevétel? Amennyiben nincs, megköszöni a részvételt és a nyílt ülést 9 óra 15 perckor bezárja.

K.m.f.

Nagy Attila Gyula Dr. Borbás Zsuzsanna

polgármester jegyző